હાલના વર્તમાનકાળમાં શ્રી વાળીનાથ ધામમાં બિરાજેલા મહાન પૂજ્ય સંતો આપણને સમજણ આપે છે. એ સમજ એમના વર્તન દ્રારા આપે છે. એટલે કે આ અધ્યાત્મ દશા ફક્ત ખુણામાં બેસી જવું એ નહિ. એ અધ્યાત્મ વિચારોને નૂતન વળાંક આપ્યો છે. ગીતાના આ વિરાટ વૈદિક વિચારો સમન્વયની ભૂમિકાથી જોવાવાળા છે. આના જેવી બીજી એકેય જીવનધારણા નથી. જગતને ખરાબ ઠરાવી આ મહામાયાને શુદ્ર ગણી ભગવાન પાસે નહિ જઈ શકાય, પરંતુ જગત ભગવાને બનાવ્યું છે. તેથી સુંદર છે અને તે સૌન્દર્યનું પાન કરતા કરતા ભગવાન પાસે જવાશે.